
ŠAKIŲ RAJONO SAVIVALDYBĖS  TARYBA

SPRENDIMAS

DĖL GELGAUDIŠKIO KULTŪROS CENTRE TEIKIAMŲ PASLAUGŲ TARIFŲ NUSTATYMO

2009 m. gegužės 28 d. Nr. T-200
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 37 p., savivaldybės tarybos 2006 m. lapkričio 11 d. sprendimu Nr. T-318 „Dėl savivaldybės tarybos 2003 m. birželio 12 d. sprendimo Nr.T-85 pakeitimo“ patvirtintos savivaldybės specialiųjų programų sudarymo ir vykdymo tvarkos 3 p. ir atsižvelgdama į Gelgaudiškio kultūros centro direktoriaus 2009 m. balandžio 14 d. prašymą, nusprendžia:

1. Nustatyti Gelgaudiškio kultūros centro teikiamų paslaugų tarifus už:


1.1. organizuojamus pramoginius renginius (bilietų kainas), priklausomai nuo renginio apimties ir kainos: 3 Lt, 5 Lt, 8 Lt, 10 Lt:

1.2. darbuotojų pagalbą ir paslaugas organizuojant mokamus atvykstančių kolektyvų renginius, taikant kainą − 10 procentų nuo surinktų už parduotus bilietus lėšų, pagal sutartis.


2. Pripažinti netekusiu galios savivaldybės tarybos 2004 m. rugsėjo 16 d. sprendimą  Nr.T-225 „Dėl Gelgaudiškio kultūros centro teikiamos paslaugos tarifo nustatymo“.

